Forfatterens forord 


Dette opslagsværk over danske firmaer, myndigheds- og institutionsperforerede 
frimærker, julemærker, stempelmærker etc., er blevet til på grundlag af hvad jeg har 
erfaret igennem 28 år, herunder erhvervelse og studier af perfinfilatelistisk materiale og 
den viden dette har givet mig siden min interesse indenfor denne lille niche i dansk 
posthistorie blev vakt til live. 


Opslagsværket er af praktiske grunde opdelt i to bind, således at de kan bruges 
uafhængig af hinanden: Bind 1, som omhandler de til dato af forfatteren kendte 
perfinbilledaftryk fra såvel 1-sætsperforatorer som fra flersætsperforatorer efterfulgt af 
afsnittene: Et udvalg af svært læselige perfinbilleder. Flersætsperforatorernes nålesæt: 2, 
3, 4, 5, 8, 10 og 50 sæts, deres perfinbilleder, deres hovedtyper og deres undertyper. 
Perfinbilledtyperne 1876 til nutid. Poko / Perfin. Ændring af nålesæt med udskiftning af 
nåle, hele nålesæt, fjernelse af nåle, opgradering af nålesæt. Landsdel- og bynøgle over 
danske perfiner. Kildehenvisninger og litteraturfortegnelse, og bind 2, som omhandler 
firmahistoriske oplysninger og en oversigt, et registreringsskema over de til dato kendte 
danske firmaperforeringer fundet perforeret i danske frimærker, jernbanemærker, 
julemærker og stempelmærker etc. 


Af perfinfilatelistisk materiale er det hovedsagelig forfatterens eget, men da man nu 
engang ikke kan have det hele selv, må man søge hjælp andre steder, og derfor må det 
være på sin plads her, at sende Jan Kristiansen, Mogenstrup, Næstved, en stor og varm 
taknemlig tak for skriftlig tilladelse til at bruge supplerende oplysninger fra den af ham 
ejet Håndbog over danske firmaperforeringer her i nærværende opslagsværk. 


En varm tak skal også lyde til Post & Tele museum v/Erik Jensen, for altid beredvillig 
assistance, og ligeledes en varm tak til: Finn Binderkrantz, Per Fauerbo, Filatelisten, Ole 
Hansen, Finn Gustav Hansen, Chr. Justesen og Allan Jørgensen for beredvillig hjælp for 
oplysninger og tilladelser til brug i nærværende opslagsværk. 


Endvidere en varm tak til adm. Direktør Henning Viby, ejer af virksomheden Sally 
Friedlånders Eftf. A/S for skriftlig tilladelse til at benytte virksomhedens logo S.F. 
perfinbilledet S 25 på dette opslagsværks ringbinds forsider. 


En ganske særlig tak skal lyde til min nu afdøde svigerfar Hr. Ove Østerlund for hjælp 
med den tyske oversættelse af Horst Müllers Artikel: ”In Witten gelochte Briefmarken“. 


Sluttelig skal det lyde, at forfatterens formål med udgivelsen af opslagsværket, er at vise 
perfinsamleren hvor perfinsamleriet står i dag således, at han eller hun kan forske videre 
på egen hånd og derved kan bidrage med oplysninger hertil til fælles glæde for de 
samlere der samler og studerer denne lille niche i dansk posthistorie. 


Alle supplerende oplysninger til at forbedre opslagsværkets bind log bind 2 modtages 
med glæde. 


God fornøjelse. 


Mvh. 
Jan Krolak, København. Januar 2009. 


